Urang tahu Martapura tu Kota Serambi Mekkah, salain ngitu urang tahu jua Martapura tu Kota Intan atau Diamond City nang bisi macam-macam jenis permata wan macam-macam produk kerajinan daerah nang kawa didapati di sentral permata Pertokoan Cahaya Bumi Selamat (CBS).
Martapura Kota Intan nang bisi Pertokoan CBS nang baandak di jantung Kota Martapura nang jadi ikon nya Kalimantan Selatan. Pertokoan CBS jadi pusat penjualan macam-macam jenis batu permata/batu mulia wan macam-macam produk unggulan nang bungas. Batu permata nang ditawarkan macam-macam tingkatan harganya, mulai harga puluhan ribu sampai milyaran rupiah. Setiap hari kada pernah sunyi matan wisatawan baik dalam atawa luar negeri gasan melihat atau manukar batu permata.
Batu permata ngini diulah jadi macam-macam bentuk nangkaya galang, liontin, cincin, bros, anting wan nang lain. Wadah maulah batu-batu permata ngini banyak ada di Martapura.
Di kota Martapura ada jua wadah penggosokan intan modern yaitu Penggosokan Permata ampun koperasi Bank Indonesia wan Lembaga Pengembangan Sertifikasi Batu Mulia ampun Pemerintah Kabupaten Banjar.
Pertokoan permata ngitu ada di wadah nang sama wan Taman CBS Martapura jua bahigaan wan Alun-alun Ratu Zalecha Martapura nang jadi Ruang Terbuka Hijau (RTH), jua di muka Perkantoran Pemerintah Kabupaten Banjar nang parak banar wan jalan raya. Bangunannya rapi, ada tugu taman nang bisi simbol-simbol ayat-ayat Al Qur'an yang menciriakan masyarakat Banjar nang Islami jadinya maulah lokasi ngini kelihatan bungas banar.
Selain menjual macam-macam jenis batu permata, ada jua kelihatan pernak-pernik khas Kalimantan, seperti mandau, air guci wan perahu nang diulah matan getah kayu jua souvenir nang lain.
Gasan bubuhan pian nang bawisata ke Kalimantan Selatan belum lengkap amun pian belum bajalanan ka Central Permata CBS Martapura. Ayu bubuhan pian manukat permata atau souvenir nang lain atau handak melihat-lihat proses penggosokan intan tradisional wan modern atau jua gasan mauji keaslian batu permata di Lembaga Pengembangan dan Sertifikasi Batu Mulia (LPSB) Martapura nang sabutingannya ada di Indonesia.
Selain dikenal sebagai Kota Serambi Mekkah Martapura juga dikenal sebagai Kota Intan atau Diamond City yang memiliki berbagai macam jenis permata dan berbagai macam produk kerajinan daerah yang bisa ditemui di sentral permata Pertokoan Cahaya Bumi Selamat (CBS).
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn